ชัดแล้ว!”ซัมมิท กรุ๊ป”ผงาดผถห.ใหญ่เบอร์หนึ่งNOKแทนที่”เจ้าจำปี”
ชัดแล้ว!"ซัมมิท กรุ๊ป"ผงาดผู้ถือหุ้นใหญ่เบอร์หนึ่งNOKแทนที่"เจ้าจำปี"
30 พ.ค. 2560

ผู้สื่อข่าวรายงานว่า ตามที่มติที่ประชุมสามัญผู้ถือหุ้นประจาปี 2560 ของบริษัท สายการบินนกแอร์ จำกัด (มหาชน) หรือ NOK เมื่อวันที่ 19 เมษายน 2560 อนุมัติการออกและเสนอขายหุ้นสามัญเพิ่มทุนเพื่อเสนอขายให้แก่ผู้ถือหุ้นเดิมของบริษัทตามสัดส่วนการถือหุ้น (“Rights Offering”) ควบคู่กับการออกใบสาคัญแสดงสิทธิที่จะซื้อหุ้นสามัญของบริษัทครั้งที่ 1 (NOK-W1) ที่ออกและจัดสรรให้แก่ผู้ถือหุ้นเดิมของบริษัทที่จองซื้อและได้รับการจัดสรรหุ้นสามัญเพิ่มทุน
ทั้งนี้ ในการจองซื้อและชำระค่าหุ้นสามัญเพิ่มทุนมีผู้ถือหุ้นบางรายที่มิได้ใช้สิทธิเข้าซื้อหุ้นสามัญเพิ่มทุนตาม Rights Offering ดังกล่าว บริษัทจึงขอแจ้งการเปลี่ยนแปลงโครงสร้างของกลุ่มผู้ถือหุ้นรายใหญ่ 10 รายแรกของบริษัท ณ วันที่ 29 พฤษภาคม 2560 ภายหลังจากที่มีการออกและเสนอขายหุ้นสามัญเพิ่มทุนตาม Rights Offering โดยมีรายละเอียดดังต่อไปนี้

นอกจากนี้ บริษัทขอเรียนให้ทราบว่า ขณะนี้บริษัทยังไม่มีการเปลี่ยนแปลงโครงสร้างคณะกรรมการและการบริหารของบริษัทแต่อย่างใด หากมีการเปลี่ยนแปลงโครงสร้างคณะกรรมการและการบริหารในอนาคต บริษัทจะแจ้งให้ทราบต่อไป
อนึ่ง ทวีฉัตร จุฬางกูร เป็นบุตรคนที่ 2 ของสรรสริญ และหทัยรัตน์ จุฬางกูร เขาเป็นพี่น้องทั้งหมด 6 คน ได้แก่อภิชาติ พี่ชาย คนโต ทวีฉัตร เป็นคนที่สอง ตามมาด้วย กรกรช,วุฒิภูมิ,ณัฐพล และอัครพล
ส่วน สรรเสริญ จุฬางกูร มีน้องชายแท้ๆ คือ ดร.พัฒนา จึงรุงเรื่องกิจ (เสียชีวิตแล้ว) และ สุริยะ จึงรุ่งเรืองกิจ ซึ่งเป็นเจ้าของกลุ่มบริษัทไทยซัมมิทกรุ๊ป ขณะที่สรรเสริญ เป็นเจ้าของกลุ่มบริษัทซัมมิทกรุ๊ป ธุรกิจอแยกออกจากกันอย่างเด็ดขาด ขณะที่ โกมล จึงรุ่งเรื่องกิจ นักลงทุนรายใหญ่ ก็เป็นน้องชายอีกคนหนึ่งของสรรเสริญ